n_a
Language: Swahili | Genre: Creative_writing

Siku moja katika kitongoji chetu, ambacho hujulikana kama Malimengi,
  kulikuwa na mzee mmoja ambaye alikuwa anajulikana kama, Bwana Tamaa.
  Mzee huyo alikuwa na tamaa ya vitu vya wengine. Siku moja, mzee huyo
  aliamua kuanza biashara ndogo ambayo itafanya apate pesa za matumizi.
  Watu wa kijiji chetu walianza kuhisi wivu kwa sababu Mzee Tamaa
  amepata kazi yake binafsi. Mzee Tamaa alifanya kazi hiyo kwa miaka
  mitano. Alikuwa amefungua duka kubwa ambayo watu wengi walikuwa
  wakienda. Jina lake lilibadilishwa na kuwa Mzee Malimengi. Malimengi
  alikuwa na kampuni ya kutengeneza sharubati. Mzee huyu alitengeneza
  sharubati ya ladha ya matunda yote. Kitu ambacho kiliwafanya watu
  wanunue sharubati hiyo ni bei ambayo alikuwa akiuza. Bwana Malimengi
  alianza kunywa pombe na kutumia dawa za kulevya.

  Siku moja, Bwana Malimengi alikuwa amelewa chopi! yaani hakuwa anaweza
  kutembea. Mke wake Chaurembo, alikuwa amekasirika sana kwa kitendo
  hicho. Walianza kupigana kwa muda mrefu sana. Wanakijiji walikuja
  kumsaidia Bw. Malimengi kwa sababu alikuwa ameumia. Tangu siku hiyo
  Bw. Malimengi hajawahi kumuona Chaurembo. Kampuni yake ilifungwa na
  ikafanywa ya kuwa mahali ambapo panapouzwa pombe haramu. Malimengi
  aliuza mali yake yote na akaanza kulala nje. Mtu ambaye alikuwa
  akipata faida nzuri ni mtu yule ambaye alikuwa anauza pombe hiyo. Na
  hapo ndipo nilipogundua kwamba cha mlevi huliwa na mgema.